ПРОТОКОЛ

гр. ЛЕВСКИ, _30.04.  2008 г.

Левченски районен съд в публичното съдебно заседание на _тридесети април_ 2008 г.  в състав:

	  	Председател: СТОЙКА МАНОЛОВА
			       Съдебни заседатели: 
		 	                    
при участието на секретаря _Ваня Димитрова_ и прокурора _Цветомир Папурков_ сложи за разглеждане _н.д.о.х._ № 20084410200228, докладвано от съдия _Манолова_
На именното повикване в _11.00_ часа се явиха:

ЗА РП ЛЕВСКИ – явява се прокурор Цветомир Папурков.
ПОДСЪДИМИЯТ – лично и с адв. С. с пълномощно към делото.
ПО ДАВАНЕ ХОД НА ДЕЛОТО:

ПРОКУРОРЪТ – да се даде ход на делото.
АДВ. С. – да се даде ход на делото.
ПОДСЪДИМИЯТ Д. – да се даде ход на делото.
	Съдът
ОПРЕДЕЛИ:
ДАВА ХОД НА ДЕЛОТО:

СНЕ САМОЛИЧНОСТТА НА ПОДСЪДИМИЯ:
 
П.Д. - роден на **.**.**** г.в гр. С., живущ в гр. Б., ул. „Р. Д.”, №*, ***, ЕГН **********.

На страните се разясняват правата по чл. 274 и 275 от НПК

ПРОКУРОРЪТ - Не правим отводи, нямаме нови искания
АДВ. С. - Не правим отводи. Нямаме нови искания.
ПОДСЪДИМИЯТ - Не правя отводи.

АДВ. С. - Постигнали сме споразумение с РП - Левски. Моля споразумението да бъде утвърдено с произтичащите от това законови последици и бъде прекратено наказателното производство.

ПОДСЪДИМИЯТ Д. - Разбирам обвинението за което сключихме споразумение. Признавам се за виновен. Разбирам последиците от споразумението. Съгласен съм с тях. Доброволно подписах споразумението. Декларирам, че се отказвам  от разглеждане на делото по общия ред.

ПРОКУРОРЪТ - Моля да одобрите споразумението, същото не противоречи на закона и морала.

	Съдът намира, че така постигнатото между страните споразумение е пълно и не следва да бъдат внасяни промени в него, поради което

ОПРЕДЕЛИ:

	ВПИСВА в съдебния протокол съдържанието на окончателното споразумение постигнато по н.о.х.д.№20084410200228 по описа на РС-Левски между РП-Левски, подсъдимия П.Д. и защитника му адвокат С. споразумение, съгласно което:

	Подсъдимият П.Д. се признава за виновен в това, че на 05.04.2008 г. в гр.Белене, обл. Плевен, управлявал МПС – мотопед марка „***” с рег.№ ** ** ** *, с концентрация на алкохол в кръвта се над 1.2 на хиляда – 1,3 на хиляда, установено по надлежния ред - с протокол за химическа експертиза №311/2008 г., издаден от ЦСМП гр. Плевен.
 
	Налице е извършено деяние. Деянието е извършено от обвиняемия. Извършено е виновно при форма на вината евентуален умисъл. 
Деянието съставлява престъпление по смисъла на чл.343б, ал.1 от НК на Република България.

За извършеното от Д. престъпление се налага наказание на основание чл. 343б, ал.1, във вр. с чл. 55, ал.1, т.2, б.”б” от НК, а именно “пробация”  със следните пробационни мерки при условията на чл. 42а, ал.4, във вр. с ал.3, т.1, във вр. с ал.2, т.1 и т.2, във вр. с ал.1, а именно: 
- задължителна регистрация по настоящ адрес за срок от седем месеца, задължителни периодични срещи с пробационен служител за срок от седем месеца.
	
	На основание чл. 343г от НК на Д. се налага наказание „ лишаване от право да упражнява определена дейност”, а именно лишаване от право да управлява МПС за срок от четири месеца.
	На основание чл. 59, ал.3 от НК при изпълнение на наказанието се приспада времето, през което Д. е бил лишен от упражняване на гореописаното право по административен ред, а именно – от 05.04.2008 г. – датата на фактическото отнемане на свидетелството му за правоуправление на МПС.

ПРОКУРОР:	    ЗАЩИТНИК:               ПОДСЪДИМ: 

	Съдът намира, че постигнатото между страните споразумение не противоречи на закона и морала и следва да бъде одобрено.	Предвид изложеното, съдът

ОПРЕДЕЛИ:

	На основание чл.382 от НПК ОДОБРЯВА постигнатото по н.д.о.х. №20084410200288 по описа на РС-Левски  между РП-Левски, подсъдимия П.Д. и защитника му адвокат С.  споразумение.
	ОПРЕДЕЛЕНИЕТО на съда е окончателно и не подлежи на жалба и протест.

Протоколът написан в с.з. и приключи в 11.25 часа.

СЕКРЕТАР: 			ПРЕДСЕДАТЕЛ: